L'orichen d'o nombre de "Dos Secilias" se remonta a l'arribada a Italia de Carlos I d'Anchú en 1259, qui recibió d'o Papa Climent IV o títol de Utriusque Siciliae Rex ("Rei d'as Dos Secilias"). Dimpués d'a revuelta d'as Vespras Secilianas, esdevenida en l'anyo 1282, o reino quedó dividiu en dos partz: a isla de Secilia quedó en mas d'a Corona d'Aragón y a part continental en mans d'os Anchú. Os dos reis feban servir o títol de Rei de Secilia. D'astí naixioron as denominacions de Regno di Sicilia al di qua del faro (Reino de Secilia d'este costau d'o faro) y Regno di Sicilia al di là del faro (Reino de Secilia de l'atro costau d'o faro), en referencia a lo Faro de Mecina. En o Congreso de Viena de 1816, s'oficializó a unión d'o Reino de Secilia y d'o Reino de Nápols y o rei Ferrando I fació servir a denominación de "Dos Secilias" pa dicir o nuevo reino.